****

**OBČINA KIDRIČEVO**

OBČINSKI SVET

Štev. 032-2/2022-347

**Z A P I S N I K**

18.redne seje občinskega sveta Občine Kidričevo, ki je bila dne 15.5.2025 ob 17. uri v sejni sobi Občine Kidričevo .

**Prisotni:** člani občinskega sveta; Iva Cizerl Ferčec, Anton Drevenšek, Anton Frangež, Anja Rajher, Mateja Školnik, Danilo Lendero, Nevenka Lupinšek, Andrej Napast, Silva Orovič Serdinšek, Bogdan Potočnik, Sara Rihtar, Mijo Sauer, Tadej Strmšek, Mateja Školnik, Ajda Vindiš, Eva Žunkovič; župan Občine Kidričevo; Anton Leskovar; občinska uprava; Damjan Napast, Sandra Golenko, predstavnik Policijske postaje Ptuj gospod Aleksander Lubej in gospod Kristijan Lovrenčič ( Čisto mesto Ptuj d.o.o.).

Sejo je vodil gospod župan Anton Leskovar. Ugotovil je, da je na seji prisotnih 17 članov občinskega sveta.

Gospod župan je dal v razpravo zapisnik 17. redne seje občinskega sveta.

O zapisniku 17. redne seje občinskega sveta ni bilo razprave.

***SKLEP:* Občinski svet Občine Kidričevo potrjuje zapisnik 17. redne seje občinskega sveta.**

Sklep je bil soglasno sprejet. Glasovalo je 17 članov občinskega sveta, kolikor jih je bilo na seji prisotnih.

Gospod župan je dal v razpravo predlog dnevnega reda, katerega so člani občinskega sveta prejeli z vabilom.

**Dnevni red:**

1. Informacija o varnostnih pojavih v letu 2024
2. Elaborat o oblikovanju cen izvajanja storitev obveznih občinskih gospodarskih služb ravnanja s komunalnimi odpadki in letno poročilo o izvajanju obvezne gospodarske javne službe ravnanja s komunalnimi odpadki
3. Odlok o kategorizaciji občinskih cest v Občini Kidričevo, druga obravnava
4. Pravilnik o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Kidričevo, druga obravnava
5. Spremembe in dopolnitve Poslovnika Občinskega sveta Občine Kidričevo - -skrajšani postopek
6. Odlok o dopolnitvah Odloka o ustanovitvi javnega vzgojno - -izobraževalnega zavoda Glasbena in baletna šola Karola Pahorja Ptuj – skrajšani postopek
7. Odlok o spremembah Odloka o ustanovitvi Javnega zavoda Zdravstveni dom Ptuj, skrajšani postopek
8. Odlok o spremembah in dopolnitvah št. 2 Občinskega podrobnega prostorskega načrta za EUP PL76 – širitev gramoznice Pleterje ( kratki postopek)
9. DIIP Modernizacija občinskih cest v letu 2025
10. Prodaja parc. št. 1446/2,k.o. Lovrenc na Dr. polju
11. Prodaja parc. št. 1163/16,k.o. Lovrenc na Dr. polju
12. Soglasje k zadolžitvi podjetja Vzdrževanje in gradnje d.o.o.
13. Sklep o podelitvi občinskih priznanj, plakete Občine Kidričevo
14. Seznanitev s končnim poročilo nadzornega odbora – Nadzor letnega poročila OŠ Kidričevo za leto 2023
15. Vprašanje in odgovori

Boris Kmetec je predlagal, da se pri 12. točki o zadolžitvi podjetja “Vzdrževanje in gradnje” spremeni vsebina obravnave.

Gospod župan je predlagal, da se dnevni red sprejme.

***Sklep:* Občinski svet občine Kidričevo z 11 glasovi za in 6 proti dnevni red potrdi v predlagani obliki.**

**Ad. 1**

Informacijo je predstavil g. Aleksander Lubej iz Policijske postaje. Poudaril je, da je varnost v občini ugodna. Obravnavana so bila tudi vprašanja svetnikov o vplivu ugašanja javne razsvetljave, mladoletniškem nasilju, kibernetski varnosti in delovanju zbirališč otrok.

Župan je podal informacijo o varnostnih pojavih v letu 2024 v razpravo. V razpravi so sodelovali Tadej Strmšek, Boris Kmetec, Anja Rajher, Mijo Sauer, Žiga Ciglarič in Bogdan Potočnik.

***SKLEP:* Občinski svet Občine Kidričevo se je seznanil z informacijo o varnostnih pojavih v letu 2024.**

Sklep je bil soglasno sprejet. Glasovalo je 17 članov Občinskega sveta.

**Ad. 2**

Elaborat je predstavila gospa Eva Žunkovič, podrobneje pa gospod Lovrenčič. Predlagano je bilo zvišanje cen zaradi rasti stroškov dela in višjih cen prevzemnikov odpadkov.

Župan je dal Elaborat o oblikovanju cen izvajanja storitev obveznih občinskih gospodarskih služb ravnanja s komunalnimi odpadki v razpravo. Razprave ni bilo.

***SKLEP:* Občinski svet Občine Kidričevo potrjuje Elaborat o oblikovanju cen izvajanja storitev obveznih občinskih gospodarskih služb ravnanja s komunalnimi odpadki.**

Sklep je bil soglasno sprejet. Glasovalo je 17 članov Občinskega sveta.

Gospod Lovrenčič je predstavil letno poročilo. Zbrane so bile večje količine odpadkov, posebej velik delež v zbirnem centru Kidričevo.

***SKLEP:* Občinski svet Občine Kidričevo potrjuje letno poročilo o izvajanju obvezne gospodarske javne službe ravnanja s komunalnimi odpadki.**

**Ad. 3**

Obravnavan je bil amandma svetniške skupine SLS, ki predlaga vključitev uporabnikov zemljišč v dovoljenja za vožnjo po kolesarskih poteh.

Gospod župan je dal Odlok o kategorizaciji občinskih cest v Občini Kidričevo, druga obravnava in amandma št.1 na razpravo.

V razpravi sta sodelovala Toni Frangež in Mijo Sauer.

Gospod župan je zaključil razpravo in predlagal, da se Odlok o kategorizaciji občinskih cest v Občini Kidričevo, druga obravnava in amandma št.1 sprejmeta.

***SKLEP:* Občinski svet Občine Kidričevo sprejme Odlok o kategorizaciji občinskih cest v Občini Kidričevo v drugi obravnavi.**

***SKLEP:* Občinski svet Občine Kidričevo sprejme Amandma št.1.**

Odlok in amandma št.1 sta priloga in sestavni del tega sklepa.

Sklepa sta bila sprejeta z 17. glasovi za . Na seji je bilo prisotnih 17 članov občinskega sveta.

**Ad. 4**

Pravilnik je bil usklajen z Ministrstvom in Odborom za gospodarstvo.

Župan poda Pravilnik o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Kidričevo, druga obravnava na razpravo.

Razprave ni bilo.

***SKLEP:* Občinski svet Občine Kidričevo potrdi Pravilnik o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Kidričevo, druga obravnava.**

Sklep je bil sprejet s 17 glasovi za.

**Ad. 5**

Spremembe in dopolnitve Poslovnika Občinskega sveta Občine Kidričevo – skrajšani postopek je pojasnil gospod Damjan Napast. Gre za uskladitev z zakonodajo glede izvedbe sej po volitvah.

Župan je dal zadevo na razpravo. Razprave ni bilo.

***SKLEP:* Občinski svet Občine Kidričevo sprejme osnutek sprememb in dopolnitev Poslovnika Občinskega sveta Občine Kidričevo – skrajšani postopek.**

Sklep je bil soglasno sprejet. Glasovalo je 17 članov Občinskega sveta.

**Ad. 6**

Obrazložitev je podal gospod Bogdan Potočnik. Dodano je določilo o lokacijah izvajanja dejavnosti.

Župan je odprl razpravo. O sklepu ni bilo razprave.

***SKLEP:* Občinski svet Občine Kidričevo sprejme osnutek Odloka o dopolnitvi Odloka o ustanovitvi javnega vzgojno – izobraževalnega zavoda Glasbena in baletna šola Karola Pahorja Ptuj – skrajšan postopek.**

Sklep je bil sprejet s 17 glasovi za.

**Ad. 7**

Obrazložitev je podal gospod Bogdan Potočnik. Gre za uskladitev imena zavoda.

Župan je dal zadevo na razpravo. Razprave ni bilo.

***SKLEP:* Občinski svet Občine Kidričevo sprejme Odlok o spremembah Odloka o ustanovitvi Javnega zavoda Zdravstveni dom Ptuj, skrajšan postopek.**

Sklep je bil sprejet z 16 glasovi za in 1 proti.

**Ad. 8**

Razlago poda gospod Damjan Napast. Gre za odpravo tehničnih napak.

Župan je dal zadevo na razpravo. V razpravi je sodelovala gospa Eva Žunkovič in gospod Tadej Strmšek.

***SKLEP:* Občinski svet občine Kidričevo sprejme Odlok o spremembah in dopolnitvah št. 2 Občinskega podrobnega prostorskega načrta za EUP PL76 – širitev gramoznice Pleterje ( kratki postopek).**

Sklep je bil sprejet s 13 glasovi za in 4 glasovi proti.

**Ad. 9**

Pojasnila poda gospod Danilo Lendero. Predstavljen je bil seznam cest. Posebej je bila izpostavljena ureditev dovoza do kegljišča v Cirkovcah.

Gospod župan daje zadevo na razpravo.

V razpravi so sodelovali gospod žiga Ciglarič in gospod Andrej Napast.

***SKLEP:* Občinski svet Občine Kidričevo sprejme DIIP Modernizacijo občinskih cest v letu 2025.**

Glasovalo je 17 članov Občinskega sveta, vsi za.

**Ad. 10**

Razlago je podala gospa Silva Orovič Serdinšek. Predlagana prodaja po ceni 4,5 €/m².

Gospod župan je dal predlog sklepa v razpravo.

O predlogu ni bilo razprave.

***SKLEP:*** **Občinski svet Občine Kidričevo potrjuje nakup parcele 1446/2, k.o. Lovrenc na Dravskem polju po ceni 4,5 evra na kvadratni meter.**

Sklep je bil soglasno sprejet. Glasovalo je 17 članov občinskega sveta, kolikor jih je bilo na seji prisotnih.

**Ad. 11**

Razlago je podala gospa Silva Orovič Serdinšek. Zaradi potencialne potrebe občine v prihodnosti prodaja ni podprta.

Gospod župan je dal predlog sklepa v razpravo.

O predlogu ni bilo razprave.

***SKLEP:* Občinski svet Občine Kidričevo sprejme sklep o ne prodaji parcele 1163/16, k.o. Lovrenc na Dravskem polju.**

Sklep je bil sprejet z 12 glasovi za in 5 proti.

**Ad. 12**

Obrazložitev je podala gospa Silva Orovič Serdinšek. Predlagana zadolžitev do 600.000 € za nakup kotla in dveh električnih kombijev. Razprava je bila obsežna. Svetniki Gibanja Svoboda niso podprli točke, ker ni bila razdeljena na dve ločeni glasovanji.

Župan je dal predlog sklepa v razpravo.

V razpravi je sodeloval gospod Damjan Napast in gospod Mijo Sauer, Boris Kmetec, Žiga Ciglarič, ter gospa Mateja Školnik, Silva Orovič Serdinšek in Eva Žunkovič.

***SKLEP:* Občinski svet Občine Kidričevo soglaša k zadolžitvi podjetja Vzdrževanje in gradnje d.o.o. v letu 2025, da se zadolži do največ 600.000 tisoč evrov, za nabavo dodatnega kotla in 2 električnih kombijev.**

Sklep je bil sprejet z 10 glasovi za, 6 proti in eden ni glasoval.

**Ad. 13**

Razlago podajo gospa Neva Lupinšek. Prispeli sta 2 ponudbi.

Župan je dal predlog sklepa v razpravo. V razpravi je sodeloval gospod Žiga Ciglarič in sicer, da se izloča iz glasovanja saj je zakoniti zastopnik prejemnik plakete.

***SKLEP:* Občinski svet Občine Kidričevo sprejme soglasje o podelitvi občinskih priznanj, plakete občine Kidričevo.**

Sklep je bil sprejet. Glasovalo je 16 članov Občinskega sveta.

**Ad. 14**

Župan je dal predlog sklepa v razpravo. Razprave ni bilo.

***SKLEP:* Občinski svet Občine Kidričevo se je seznanil s končnim poročilom nadzornega odbora – Nadzor letnega poročila OŠ Kidričevo za leto 2023.**

Sklep je bil soglasno sprejet. Glasovalo je 17 članov Občinskega sveta.

**Ad. 15**

**Vprašanja in pobude**

Na 18. redni seji Občinskega sveta, ki je potekala 15. 5. 2025, so bila podana vprašanja in pobude članov občinskega sveta.

Tadej Strmšek je podal pobudo, da se preuči možnost nakupa zemljišča oziroma prijave predkupne pravice v primeru prodaje zemljišča, katerega lastnik je bil pred mesecem dni preminuli gospod Žnidar iz Cirkovc. Prav tako je opozoril na izpuščanje imen svetnikov v poročilih iz občinskih sej v glasilu Ravno polje.

Žiga Ciglarič je opozoril na tehnične težave v naselju Cirkovce (ulice 70–74), kjer že tri tedne ne deluje javna razsvetljava. Poudaril je tudi nevarnosti, ki jih povzročajo hitro vozeči traktorji, ter podal pobudo za nadzor hitrosti in pogostejše kontrole na kolesarskih poteh s strani mestnega redarstva.

Andrej Napast je podal pobudo za spremembo pravilnika o sejninah, s katero bi omogočili izplačilo sejnin v obliki bonov Sternthal. Prav tako je predlagal, da bi boni veljali tudi za uporabo pri ponudnikih v Green Laku.

Mateja Školnik je podprla pobudo o večji kontroli hitrosti na kolesarskih poteh. Opozorila je na nevarnosti, ki jih povzročajo neprilagojene hitrosti voznikov skuterjev in električnih koles, zlasti v prisotnosti otrok. Pozvala je, da se pristojni službi naloži izvajanje nadzora na kolesarskih poteh, predvsem ob vikendih.

Ajda Vindiš je opozorila na nujnost izboljšav šolskih poti v naselju Kidričevo – predvsem na posodobitev prehodov za pešce in pločnikov. Predlagala je dodatno osvetlitev prehoda za pešce pri trgovini Jager, ki je v mraku slabo viden, in dodala, da so na nekaterih mestih nujno potrebne dopolnitve prometne signalizacije in izgradnja pločnikov. Pohvalila je vključevanje otrok v aktivnosti, hkrati pa opozorila na potrebo po zagotavljanju njihove varnosti v luči sprememb šolskega prevoza.

Danilo Lendero je izpostavil potrebo po označitvi prehoda za pešce pred restavracijo Capri, kar naj bi bilo predvideno že v prejšnjih predlogih odbora.

Boris Kmetec je ponovno izpostavil dolgoletno pobudo za ureditev prehoda za pešce pri trgovini Jager. Izrazil je zadovoljstvo, da je cesta prešla v občinsko last, saj to omogoča izvedbo ureditve.

Ajda Vindiš je dodatno predlagala, da se – v primeru uvedbe nove avtobusne postaje ob poti proti Kungoti – razmisli tudi o ureditvi obstoječega postajališča pri šoli, med garažami in šolo, saj bi to bilo varnejše za mlajše otroke. Izrazila je skrb staršev glede varnosti otrok in predlagala postavitev nadstreškov oziroma ustrezne signalizacije na novih postajališčih.

Župan je pojasnil, da občina še vedno proučuje vse možnosti in da prizadevanja tečejo v smeri iskanja optimalnih rešitev. Poudaril je, da mora biti odločanje o šolskih prevozih usklajeno tudi z vidika prometne varnosti otrok iz naselja Kidričevo.

Anja Rajher je podala naslednjo pripombo: v Njivercah, na odseku od Atile do igrišča, je po izgradnji kanalizacije izginilo sedem označenih prehodov za pešce. Podala je pobudo, da se ti prehodi ponovno označijo in pobarvajo.

Seja je bila zaključena ob 19 uri.

Sandra Golenko Anton Leskovar

zapisnik sestavila župan

Občine Kidričevo